ভুয়ো ভোটার খুঁজতে মিছিল তৃণমূলের, বাড়ি বাড়ি গিয়ে সতর্ক

রাকিবুল ইসলাম, মুর্শিদাবাদ (ডোমকল): ভুয়ো ভোটার ( Fake Voter) ইস্যুতে এবার পথে নামল তৃণমূল (TMC)। এবার মিছিল করে সমাজের সর্বস্তরের মানুষকে সতর্ক করতে মিছিল করল তৃণমূল।

সামনে বিধানসভা (Assemble Election) ভোট, তার আগেই সন্ধান মিলল একাধিক বিধানসভা এলাকায় ভুয়ো ভোটারের। এই ভুয়ো ভোটার খুঁজে সংশোধন করার নির্দেশ দেন তৃণমূল নেত্রী মমতা বন্দ্যোপাধ্যায় (Mamta Banerjee)।

তৃণমূল নেতাকর্মীদের সময়সীমা বেঁধে দিলেন মাত্র ১০ দিন। সময় প্রায় শেষের পথে, তার আগে বিধানসভার সমস্ত ভোটার কার্ড মোবাইল অ্যাপের মাধ্যমে চেক করতে, তড়িঘড়ি জোরকদমে পথে নামলেন জলঙ্গে ব্লক তৃণমূল কংগ্রেস।

আরও পড়ুন: ২৯৪ আসনের সমীক্ষায় রাজ্যে বিজেপির কেন্দ্রীয় টিম

মিছিল করে সাধারণ মানুষকে সতর্ক করলেন এবং ভুয়ো ভোটার খুঁজলেন জলঙ্গি ব্লক তৃণমূল কংগ্রেস সভাপতি মাসুম আলী আহমেদ।

সাদিখারদেয়াড় অঞ্চলে বহু ভোটার খোঁজার সময় ছিলেন ওই অঞ্চলের গ্রাম পঞ্চায়েত প্রধান মহাবুল ইসলাম। একটি বিশাল মিছিল করে, মানুষের বাড়ি বাড়ি গিয়ে ভুয়ো ভোটার খোঁজেন বলে জানা গিয়েছে।